તે જીવાત્માનાં જીવનને સજાવે છે. કેટલાંક ગુરુપદને પામી અન્યના જીવન પ્રદેશને પણ પખાળવાનું ચૂકતા નથી. વાચક મિત્રો, જ્યારે મારા અને તમારા જીવન પ્રદેશમાં કોઈ એવા ગુરુજીનો ભેટો અર્થાત સંગ થાય છે, ત્યારે મારા અને તમારા જીવનકાળની અવ્યવસ્થાના કોઈ ને કોઈ તબક્કે ચમત્કાર થાય છે. આવા સમયે અણમોલ ઘડીને ઓળખી લેવી જોઈએ. માણસ કરેલું કાર્ય ભલે યાદ કરે પણ તેના કાર્યને જ્યારે બીજા લોકો યાદ કરતા થાકે નહિ. ત્યારે કરેલા કાર્યની ખરી સફળતા મળી કહેવાય. બીજાનું ભલું કરવા માણસે જ્ઞાન મેળવવુ પડે છે. જ્ઞાનનું રહસ્ય જાણવું જોઈએ. મને અહીં નારદ ઋષિ રચિત પદનો ઉલ્લેખ કરવાનું મન થાય છે. મને આ પદ થોડા દિવસો પહેલા સખીગ્રૂપના વ્હોટ્સ એપ ગ્રૂપનાં માધ્યથી આપણું જેને ગૌરવ કહી શકાય, તેવા બહેન શ્રી હંસાબહેન ચોટલિયાના સુમધુર કંઠે હાર્મોનિયમ સુરોની સુરાવલી સાથે સાંભળવા મળ્યું હતું. શ્રી હંસાબેન ચોટલિયા આકાશવાણી ભૂજના માન્ય કલાકાર છે. તેમને સાંભળવા એક લહાવો પણ છે.